
	DĖL PIRKIMO ID 6418722 ATSAKYMŲ Į TIEKĖJO KLAUSIMUS IR PASIŪLYMŲ TEIKIMO TERMINO NUKĖLIMO


CVP IS priemonėmis gauti tiekėjo klausimai, į kuriuos viešojo pirkimo komisija atsako taip, kaip nurodyta lentelės tekste „Atsakymai“:

	[bookmark: _Hlk169004015]Eil. Nr.
	Klausimai
	Atsakymai

	Prašome patikslinti šiuos techninės specifikacijos reikalavimus:
	Teikiame atsakymus dėl Techninių specifikacijų (Pirkimo sąlygų 3 priedas) priedo „Prekių atitikties techniniams reikalavimams“ lentelės (toliau – lentelė):

	1.
	8. Dėl didelio statinio kontrasto: Reikalavimas nėra objektyvus, nes skirtingi gamintojai šį parametrą matuoja skirtingomis sąlygomis, todėl reikšmės nėra tiesiogiai palyginamos. Mokymo aplinkoje vaizdo aiškumą labiau lemia ryškumas ir ekrano paviršiaus savybės, o ne deklaruojamas kontrasto santykis. Todėl siūlome šį reikalavimą pašalinti, kaip ribojantį konkurenciją.
	Naikinamas lentelės 8 punktas (Parametras - Statinis kontrastas; Reikalavimai – ne mažiau nei 4000:1).
Pridedama Techninių specifikacijų nauja redakcija.

	2.
	18. Dėl valdymo konsolės: Reikalavimas dėl valdymo konsolės su atskirais mygtukais ekrano priekinėje dalyje yra perteklinis, nes visos išvardintos funkcijos gali būti pilnai įgyvendintos ir per programinę vartotojo sąsają (UI). Funkcinis rezultatas naudotojui išlieka identiškas, nepriklausomai nuo to, ar komanda inicijuojama fiziniu, ar virtualiu mygtuku. Todėl siūlome šį reikalavimą pašalinti, kaip perteklinį arba pagrįsti tokio reikalavimo būtinybę.
	Perkančiajai organizacijai suteikta diskrecija nuspręsti dėl pirkimo objekto savybių. Pažymime, kad interaktyviais ekranais naudosis ir pradinių klasių mokiniai, kuriems svarbus paprastumas, aiškumas ir greita prieiga prie pagrindinių funkcijų. 
Lentelės 18 punktas (naujoje redakcijoje – 17) nekoreguojamas.

	3.
	21. Dėl aktyvaus rašiklio: Reikalavimas dėl aktyvaus rašiklio su konkrečiais trimis režimais yra perteklinis, nes tas pačias funkcijas galima atlikti nuotolinio valdymo pulteliu ar programine sąsaja. Pažymint, jog tai turi būti konkrečiai rašiklis yra apribojama galimybė pateikti įrankius, galinčius atlikti visas išvardintas funkcijas. Svarbus yra funkcionalumas, o ne konkreti naudojama priemonė. Siūlome reikalavimą formuluoti taip, kad visos šį funkcionalumą galinčios išpildyti priemonės būtų galimos pasiūlyti.
	Perkančiajai organizacijai suteikta diskrecija nuspręsti dėl pirkimo objekto savybių. Pažymime, kad pradinių klasių mokiniams ypač svarbus aiškus, paprastas ir į piešimą ar rašymą popieriuje panašus veikimo principas. Nuotolinio valdymo pultas ar programinė sąsaja šios patirties neužtikrina – jie reikalauja papildomos navigacijos ir nesudaro galimybės sklandžiai dirbti prie lentos.
Lentelės 21 punktas (naujoje redakcijoje – 20) nekoreguojamas.



[bookmark: _Hlk222476563]Informuojame, kad vadovaudamasi Viešųjų pirkimų įstatymo 36 straipsnio 6 d. ir Pirkimo sąlygų 6.11 punktu, viešojo pirkimo komisija nusprendė savo iniciatyva nukelti pasiūlymų pateikimo terminą, atitinkamai patikslinant pirkimo skelbimo Sk-1 originalo informaciją ir datas išdėstant taip:
1) pasiūlymų pateikimo terminas perkeliamas iš 2026-02-25  10:00 val. į 2026-03-03  10:00 val.
2) susipažinimo su pasiūlymais data perkeliama iš 2026-02-25  10:30 val. į 2026-03-03  10:30 val.
3) Kadangi tiekėjams prašymo teikti paaiškinimus (klausimus) terminas jau yra praėjęs ir CVP IS sistemoje jo pakeisti nėra galimybės, teikiama informacija apie šio termino pakeitimą: iš 2026-02-18  23:45 val. į 2026-02-24  23:45 val.

PRIDEDAMA:
Pirkimo sąlygų 3 priedas - Techninės specifikacijos, 2026-02-20 redakcija.


Viešojo pirkimo komisija
